google/wiki40b huggingface dataset:
Biman Bangladesh Airlines

Biman Bangladesh Airlines er det nasjonale flyselskap i Bangladesh. Det ble opprettet i 1972, kun få måneder etter at landet ble selvstendig som følge av løsrivelsen fra Pakistan.
Selskapet startet med en enkel Douglas DC-3 og rute til Chittagong, Jessore og Sylhet. Frem til 1996 hadde Biman en eksklusiv rett til å betjene innenlandsmarkedet, hvor det stort sett ble benyttet Fokker F27 Friendship.
Selskapets internasjonale flyvninger startet med en rute til Kolkata i India og etterhvert utvidet med flyvninger til land i Persiabukta og London. På det meste hadde Biman 28 internasjonale destinasjoner, som omfattet både Tokyo og New York.
Med unntak av Douglas DC-10, som ble kjøpt fra Douglas Aircraft Corporation, har Biman benyttet seg av materiell leiet eller kjøpt brukt fra andre selskaper.
Heart (tidsskrift)

Heart (tidligere British Heart Journal) er et internasjonalt vitenskapelig medisinsk tidsskrift med fagfellevurdering. Tidsskriftet dekker alle områder av kardiologien.
Det ble etablert på 1930-tallet og er den offisielle publikasjonen til British Cardiac Society. Tidsskriftet utgis av BMJ Publishing Group Ltd.
I 1999 ble tidsskriftets nettutgave etablert. I 2014 hadde det en impact factor på 5,595.
Uthman ibn Affan

‘Uthmān ibn ‘Affān (عثمان بن عفان) (født ca. 574, død 17. juni 656) er ansett av sunnimuslimer som den tredje av de fire rettledede kalifer i islam. Han regjerte fra 644 til 656.

Tidlig liv

Uthman ble født i en velstående Umayyad-familie (Banu Umayya), klan av Quraish-stammen i Mekka, noen få år etter Muhammed.

Muhammeds tidsalder (610-632)

Uthman hadde tidlig i islams historie blitt muslim, og det er sagt at han brukte en stor del av sin formue på veldedighet. Konvertering til islam forarget hans klan som var sterkt imot Muhammed. I Muhammeds tid var han også en del av den første innflyttingen av muslimer til byen Aksum i Etiopia, og senere den mest kjente emigrasjonen i islams historie, hijra fra Mekka til Medina.  
Uthman har ofte tjent Muhammed som hans sekretær.
Han kunne ikke delta i slaget ved Badr fordi han ble igjen i Medina for å ta seg av sin syke hustru Ruqayyah, som var datter av Muhammed, men mottok allikevel sin del av krigsbyttet fra slaget.

Umars tidsalder (634-644)

Uthman ble kalif etter kalif Umar ibn al-Khattab i år 644. Før han døde utnevnte Umar en komité bestående av seks menn til å velge hans etterfølger. I denne gruppen var Uthman og Ali og resultatet ble at Uthman ble valgt av komiteen.

Uthmans tidsalder (644–656)

Uthman regjerte i 12 år, og under hans styre ble Iran, mesteparten av Nord-Afrika, Kaukasus og Kypros erobret og innlemmet i det islamske imperiet. Hans styre ble karakterisert av en stadig økende sentralisert kontroll av inntektene fra de enkelte provinsene.
Britisk mesterskap i turn 2019

Britisk mesterskap i turn 2019 ble arrangert i Echo Arena i Liverpool fra 14. til 76. mars 2019.
SiT Tapir

SiT Tapir AS drev tidligere fagbokhandler på universitets- og høgskole-campusene i Trondheim. I tillegg hadde SiT Tapir eget forlag, trykkeri og storkiosker. I 2011 ble SiT Tapir bokhandel og forlag solgt til Akademika; trykkerivirksomheten ble solgt til Fagtrykk, og storkioskvirksomheten fusjonerte med SiT.
SiT Tapir ble opprettet av studenter og lærere ved Den tekniske Høiskolen (senere NTH, senere NTNU) i Trondheim 22. februar 1921. Opprinnelig navn var Andelslaget Tapir, i 1979 endret til Stiftelsen Tapir, i 1994 til Tapir AS og i 2002 til SiT Tapir AS. 
SiT Tapir AS eies av Studentsamskipnaden i Trondheim.
Treudd

Treudd eller treodde, er spesiell form for gravhaug. Grunnplanet er trekantet med innsvungne sider. Vanligvis er treuddene ikke høye, som regel er de bare en enkel steinlegging, noen ganger markert med bautasteiner i spissene eller i midten. Treuddene er relativt sjeldne i Norge, og forekommer bare i jernalderen. Den eldste her ser ut til å være De fem dårlige jomfruer ved Karmsundet, som er datert til 300-tallet e.Kr. 
Et gjennomgående trekk ved treudder er at de sjelden inneholder normalt innholdsrike gravfunn. Det vanlige er meget enkle gravanlegg, kanskje bare en grunn nedgraving med litt trekull og brente bein.
Punter

Punterbåten

Punterbåten som en spissgattet båt har stor spring på begge ender av skroget som i tillegg er flatbunnet som kunne ha innesvingende ripebord øverst opp og deler av en kjøl i baugen og akterstavnen. Stevnroren på denne båten kunne være triangulært i form med størst bredde under vannet som var mulig å reise for å manøvrere i trange omgivelser. En lang og nedgående rorpinne eller rorkult kom til akterstevnen som har et dekk for den som styre båten. De mindre varianter hadde bare dekk mot endene med åpent midtskip, men på de større varianter var det halvdekk.
Som en seilbåt har de mindre varianter spriseil, senere forseil og de større varianter har gaffelseil på deres enslige masten. De større varianter kunne ha en stor stagseil i tillegg til gaffelseil. For å seile var man nødt til å senke et sidesverd som det er to av på en punterbåt, på lesiden for å hindre avdrift. Seilbåten ble også rodde om det er nødvendig, og når det ikke var mulig å ro, ble det brukt spesielle staker for å fortsette reisen med båten fra akterstavnen. I senere tid ble riggingen tatt ned til fordel for påhengsmotor på akterstavnen.
Den nederlandske punterbåten som var i forskjellige varianter, er ansett for å være en grasiøs og slank båt med en besetning på en til to mann ombord. De mindre kunne være 3,4 meter langt, de største opptil 12 meter langt med et lengde-bredde forhold på 4,2:1 og lite dypgang. Disse for frakt av gods og last betegnes som vrachtpunter mens fiskebåter for å fiske etter ål og flatfisk betegnes som vispunter. Brønnbåter for frakt av levende fisk betegnes som kaarpunter.
Punteren er nå ansett som en tradisjonell seilbåt i Nederland for fritidsaktivitet og som en veteranbåt i ulike miljøer.

Historie

Fra det sekstende århundre hadde nederlandske kunstnerne avbildet flere båter på malerier fra Avercamp (1574) og Vroom (1615) samt tegninger som kunne identifiseres som punterbåter. Den første kjente omtale av båttypen er i et skjøte fra 1618. Som en innlandsfarkost som kunne relativt enkelt bygges for ulike formål, spredte denne typen seg utover hele landet fra Overijssel under ulike vage betegnelser som «weyschuit», «marktschuit», «veenschuit», «veldschuit» eller «boerenschuit», betegnelsen schuit betyr mindre innlandsfarkost for fiskeri og frakt i Nederland og Belgia.
Jean de Lorraine

Bakgrunn

Jean var den tredje sønn av René II av Lorraine (1451–1508) og hans annen hustru Philippa av Geldern (1465–1547), og han var bror til Claude, Anton II av Lorraine og Louis, biskop av Verdun (1508–1522).
Han ble utdannet av huslærere. Han var allerede i barnealder, mellom 1501 og 1505 koadjutor til sin onkel Henri de Lorraine-Vaudémont som var biskop av  Metz; det gjaldt å holde bispedømmet på familiens hender.  I 1505 etterfulgte ham offisielt i dette embede som syvåring - men det var da ikke snakk omnoen bispevilse, og ikke om noen egentlig ledelsesutøvelse - slike utnevnelser var i visse kretser mest interessante på grunn av de inntekter de medførte. Det var først i 1517 han ble biskop der.

Biskop, kardinal

Han ble kreert til kardinal i mai 1518 av pave Leo X. Det var hans syvende konsistorium.
Han virket for det meste i Lorraine, der han med tiden ble temmelig rik, på grunn av inntektene som medfulgte de mange bispedømmer som han etterhvert kumulativt ble biskop for: Metz, Toul, Verdun, Thérouanne, Luçon, Valence, Lyon, Reims og Narbonne.  «Du er enten Kristus eller kardinalen av Lorraine» skal en romersk tigger ha utbrudt etter at han mottok en stor almisse.
Denne opphopning av såpass mange bispeembeder var helt uvanlig; den skyldes den betydning han fikk ved det franske hoff.
Det antas at Jean ble introdusert ved det franske hoff og møtte kong Frans første gang i forbindelse med hans brors Antoine ekteskap med Renée de Bourbon den 26. juni 1515.  Han ble en innflytelsesrik statsmann under kongene Frans I og senere Henrik II. Han hadde kong Frans' fulle tillit og ble benyttet av ham til en rekke diplomatiske forhandlinger.
Han ble i 1536 sendt av kong Frans I til keiser Karl V som ambassadør for å megle mellom dem, og kunne ved hjemkomsten advare den franske konge om keiserens krigsplaner. Senere, i 1542, falt han i unåde hos kongen.
Serchhip (distrikt)

Demografi

Ved folketellingen i 2011 var det 64 875 innbyggere i distriktet, mot 53 861 i 2001. Den urbane befolkningen utgjør 49,30 % av befolkningen.
Barn i alderen 0 til 6 år utgjorde 14,00 % i 2011 mot 16,91 % i 2001. Antallet jenter i den alderen per tusen gutter er 926 i 2011 mot 978 i 2001.
Johann Burckhardt Mencke

Liv og virke

Johann Burckhardt Mencke ble født inn i en akademikerfamilie fra Oldenburg som hadde fostret mange professorer ved universitetet i Leipzig, og var var sønn av professor i etikk og politikk, Otto Mencke (1644–1707). Johann Mencke tok grunnutdanning i Leipzig og ble i 1694 Magister Artium, deretter studerte han teologi i to år.
Mencke forfattet og redigerte en mengde historiske verk. Han samlet og reviderte historisk kildemateriale, spesielt fikk Scriptores rervm Germanicarvm praecipve Saxonicarvm (Leipzig 1728–1730, 3 bind) betydning. I 1715 grunnla han tidsskriftet Neuen Zeitungen von gelehrten Sachen og la med det grunnlaget for leksikonet som Christian Gottlieb Jöcher senere gav ut. Videre skrev han avhandlinger om retorikk, poesi og boklig lærdom.
Det mest utbredte og mest oversatte verket til Mencke er De charlataneria eruditorum (1713, 1715). I dette beskrev han, dels ved hjelp av anekdoter, en rekke tåpeligheter og feil begått av ulike akademikere. Mencke innførte ordet Scharlatan i det tyske språket – og dermed indirekte blant annet i norsk.
Mencke skrev dikt som han gav ut under pseudonymet Philander von der Linde (1705, 4 bind).
Han var gift med Katharina Margaretha Gleditsch, datter av en bokhandler. De fikk to sønner og en datter. Sønnen Friedrich Otto Mencke ble en kjent jurist.
Idiopidae

Utseende

Store, gjerne mørkfargede, sparsomt hårete edderkopper. Hannene har ofte en spore på det fremste beinparet.

Levevis

Som de fleste andre mygalomorfe edderkopper bygger den silkekledte ganger. Noen, men ikke alle, artene lukker disse med en dør av silke. Gangene kan ha flere utganger.

Utbredelse

Familien er vidt utbredt, men de aller fleste artene lever på den sørlige halvkulen, særlig Australia, New Zealand og det sørlige Afrika. De finnes ikke i Europa i geografisk forstand, men én art lever på Kanariøyene.
Kvås Folkehøgskole

Kvås Folkehøgskole var en kristen folkehøgskole i Kvås i Vest-Agder. Skolen ble grunnlagt i 1921 og nedlagt i 2006. Eier var Agder krets av Norsk Luthersk Misjonssamband. Bygningsmassen er nå solgt til Kvåstunet AS etter at Kvås videregående skole som var etterfølgeren av Kvås fhs ble nedlagt av NLM i 2008.
Rheinische Landesmuseum i Trier

Utstillinger

I utstillingene finner man tallrike arkeologiske funn fra romertiden, både fra byen Trier, og fra Mosel-regionen. En  stor bymodell viser Trier i sin glanstid som grenseby i Romerriket. Spesielt fremheves en gullskatt på 2558 romerske gullmynter funnet i 1993 under arbeid med et underjordisk garasjeanlegg i byen. I museet finnes også en skulptur av en båt med vintønner fra byen Neumagen, denne skulpturen brukes i mange sammenhenger for å fortelle historien om vindyrking og vinproduksjon i Moseldalen.
Trikkehallen (Bergen)

Trikkehallen ligger i Thormøhlensgate 23 i bydelen Møhlenpris i Bergen. Trikkehallen eies av Bergen kommune og brukes i dag av Bergen Tekniske Museum. Anlegget består av en rekke ulike bygninger. Hovedbygningene er trikkehallen, garasjebygningen og omnibusverkstedet. Nærmeste nabo er Trikkebyen, som er boliger for sporveisfunksjonærene.

Trikkeanlegget

Bergen Elektriske Sporvei AS ble etablert i 1897 og vognhallen ble oppført etter arkitekt Schak Bulls tegninger årene 1912-1913. Bygningen ble oppført i mur og har tre tårn på 7-8 meter. Trikkehallen inneholdt verkstedshall, smie, administrasjon og leilighet på loftet. Hallen ble utvidet etter tegninger av arkitekt Jens Munthe Bull i 1915-1917 og 1937-1938. Garasjebygget ble også tegnet av Jens Munthe Bull i 1920-1921. Trikken var eneste landgående, offentlige transportmiddel i Bergen fram til 1928, da de første bussrutene ble opprettet. Omnibussverkstedet ved trikkehallen ble tegnet i 1931, men ikke oppført før 1940.

Fredning

Bergen kommune overtok bedriften i 1917 og i 1990 vedtok Bergen Bystyre planer som innebar at trikkehallen skulle rives. Kulturminnemyndighetene anbefalte at trikkehallen skulle reguleres til spesialområde bevaring. I 1994 fredet Riksantikvaren trikkenhallen, garasjebygningen og gårsplassen mellom bygningene med brostein og trikkespor.

Planer

Venneforeningen og museet er etterhvert i besittelse av flere trikker. En av disse kjøres foreløpig bare noen få hundre meter, det vil si så langt som resterende kjøreledning og skinnegang tillater. Kjøringen foregår vanligvis på søndager vår, sommer og høst. Planen er å bruke alle gategravinger på den opprinnelige strekningen Møhlenpris – Engen til å få lagt tilbake eller få nylagt skinnegangen med skinner overtatt fra Trondheim. Det gjenstår pr. høsten 2017 arbeid på skinnegang utenfor ved Johanneskirken og kjøreledninger på traseen. Dette ventes å bli fullført i løpet av vinteren 2017/2018.
Risøbank

Risøbank er et sommersted med gods og tidligere parafinoljefabrikk på i Furulunden i Mandal, like vest for Sjøsanden nær utløpet av Mandalselva.
Forretningsmannen Christian Salvesen og broren Johan Theodor Salvesen bygde opp et internasjonalt imperium innen hvalfangst i Norge og Skottland, og anla parafinoljefabrikk på Risøbank. Lord Edward Salvesen, sønn av Christian Salvesen, anla senere sommerstedet Risøbank på stedet. Her drives det i dag blant annet sommercafé, kunstgalleri og selskapslokale.
Til godset hører en egen sandstrand – Lordens – og det er anlagt en større, engelsk hage med drivhus og en imponerende samling større busker og trær av rhododendron rundt anlegget. Risøbank ligger midt i det offentlige friluftsområdet Furulunden, som danner en sammenhengende grønn lunge rundt Mandals mange strender.  Da staten kjøpte Risøbank i 1969, ble områdene åpnet opp for allmennheten og hetende Furulunden/Risøbank.
Moby Duck

Moby Duck er en figur i «andeuniverset». Han er sjømann og reiser rundt i et stort skip sammen med Wimson.
Moby Duck og Wimson er antagelig fjerne slektninger av Donald Duck på farssiden, men det nøyaktige slektskapet er ikke klarlagt. Moby Duck går med blå bukser, en t-skjorte og en matroslue og røyker ofte pipe. Han er hvalfanger, men utfører også oppgaver i forbindelse med å frakte last. Wimson er klønete og lager ofte problemer på skipet.
Moby Duck dukket opp i 1967 og ble skapt av Tony Strobl og Vic Lockman. Opprinnelig ble Donald skildret som hans følgesvenn, men senere dukket Wimson opp.
Egne blader om Moby Duck ble utgitt på åttitallet. Imidlertid har figuren senere blitt lagt fullstendig død, trolig fordi han var skildret som hvalfanger og hvalfangst etter hvert ble kontroversielt. (Mobys båt hadde en kanon med harpun i baugen, og noen ganger viste serien til og med at han avfyrte den mot en hval, skjønt det aldri ble vist at han faktisk traff.)
Karl Adam

Bakgrunn

Karl Adam var et av elleve barn til læreren Clemens Adam og hans hustru Babette. Hans tolv år yngre bror August (1888–1965) ble også prest og teolog.
Etter skoleutdanning ved gymnaset i Amberg studerte Karl Adam ved det filosofisk-teologiske seminar i Regensburg og promoverte til doktorgraden i 1904 ved Universitetet i  München.

Prest

I 1900 ble han presteviet. De påfølgende år befattet han seg med dogmehistorie. I 1915 ble han professor i teologi i München, i 1917 overtok han lærestolen for moralteologi i Straßburg og i 1919 vekslet han over til Universitetet i Tübingen, der han overtok lærestolen for dogmatikk.
I tiden etter første verdenskrig var Karl Adam blant Tysklands mest kjente teologer. Hans berømmelse ble verdensvid med hans verk Das Wesen des Katholizismus, som utkom i 1924 og ble oversatt til ti andre språk. 
I 1933 var han en av en relativt liten gruppe katolske teologer som mente at at man forene katolisisme og nasjonalsosialisme. Han gikk også inn for standspunkter av rasistisk og antijudaistisk karakter. Året etter så han imidlertid tingene i et annet lys. Han fordømte da den såkalte «tyske religion» i en tale om «Den evige Kristus». Den bragte ham i konflikt med de nazistiske styresmakter. Han ble truet på livet, hans hus ble beskutt, og han ble nektet retten til å undervise. Han oppfattet situasjonen så truende at han tok tilflukt hos biskopen av Rottenburg. Han nektet å oppgi sin lærestol. 
Etter 1945 kunne Adam forbli på sin lærestol i Tübingen, inntil han gikk i pensjon i 1949.
Wuzhi Shan

Wuzhi Shan (kinesisk: 五指山, pinyin: Wuzhishan) er det høyeste fjellet i øyprovinsen Hainan i Folkerepublikken Kina. Det er 1867 m høyt, og ligger innen distriktet Wuzhishan. De omliggende områder er befolket for det meste av Li-folket.
Li-folket har flere myter om hvordan fjellet fikk sitt navn, som betyr femfingerfjellet. En legende vil at de fem fjelltoppene er fossiliserte fingre fra en død klanleder fra li-folket. En ennen fortelling går ut på at hver topp er viet til de fem mektigste av li-folkets guder. Mange dikt er skrevet om fjellet. Det mest kjente er av Hainan-forfatteren Qiujun.
Romsås Janitsjar

Romsås Janitsjar (RJ) er Oslos ledende underholdningskorps, og holder et høyt nivå med mål om å gi publikum en skikkelig musikalsk opplevelse. I over 30 år har RJ opparbeidet omdømme som et kulturelt flaggskip, med tradisjon for store, gnistrende konserter med kjente artister. RJ har nå gleden av å ha Even Kruse Skatrud som orkesterleder og søker stadig nye utfordringer og samarbeidspartnere for å videreutvikle RJ-stilen. Målet er å bryte ned de tradisjonelle sjangergrensene, med nyskaping, kreativitet og målrettet innsats som stikkord.
Institute for Advanced Study

Institute for Advanced Study (IAS) er et forskningsenter i Princeton i New Jersey i USA. Anerkjente forskere som Albert Einstein, Kurt Gödel, John von Neumann, og J. Robert Oppenheimer har jobbet ved instituttet. Den norske matematikeren Atle Selberg samt terrorforsker Thomas Hegghammer er også medlemmer av IAS.
Table Nunatak

Table Nunatak er et firkantet nunatak med flat topp, som ligger 0,9 km øst for Cape Agassiz på østkysten av Palmer Land. Den ble trolig først srtt i 1940 av medlemmer fra U.S. Antarctic Service (USAs) og bekrevet som en snødekt øy like øst for Cape Agassiz. Nunataken ble igjen observert av løytnant Charles J. Adams, en pilot i US Army Air Force (USAAF), under Ronne Antarctic Research Expedition (RARE) på en flytur i september 1947. Navnet er beskrivende.
Viljandi fylke

Historie

Viljandi i middelalderen kjent under sitt tyske navn Fellin og var et regionalt handels- og maktsenter. Landbruket her er meget godt, og dette var det første området hvor bønder begynte å kjøpe ut jord fra godseiere på 1800-tallet. De frie gårdsbrukene kom til å bli større i Viljandi enn i andre deler av Estland. Også den allmenne levestandarden og lesekyndigheten var høyere i Viljandi i historisk tid – et flertall kunne lese og skrive allerede i første halvdel av 1800-tallet.
Chinatown (film)

Handling

Handlingen utspiller seg i Los Angeles i 1930-årene og følger privatdetektiven J.J. Gittes (Nicholson), som trekkes inn i en sak om byens vannforsyning.
Organisasjonen for afrikansk enhet

Organisasjonen for afrikansk enhet (OAU eller Organization for African Unity) ble dannet 25. mai 1963. Den ble oppløst 9. juli 2002 av organisasjonens siste leder, sørafrikaneren Thabo Mbeki, og ble erstattet av Den afrikanske union.
Organisasjonens formål var å fremme enhet og solidaritet blant de afrikanske landene og fungere som kontinentets kollektive stemme i verden. OAU ble etablert da noen afrikanske land hadde løsrevet seg fra kolonistyret, mens andre ikke hadde oppnådd uavhengighet. Den arbeidet også for å avvikle koloniherredømmet og avskaffe apartheid, og opprettet en frigjøringskomité som skulle bistå frigjøringsbevegelser.
Hovedkvarteret ble lagt til Addis Abeba i Etiopia etter invitasjon av keiser Haile Selassie I. Organisasjonens charter ble undertegnet av 32 uavhengige afrikanske stater. Da organisasjonen ble oppløst, var 53 av Afrikas 54 stater medlemmer. Marokko trakk seg i 1985 etter at Vest-Sahara ble opptatt som medlem i 1982.
Til tross for at OAU ofte er blitt oppfattet som byråkratisk og uten makt, har tidligere generalsekretær i FN Kofi Annan, rost OAU for at den har brakt afrikanere sammen. Kritikere hevder at organisasjonen i løpet av de 37 årene den eksisterte, gjorde lite for å verne om afrikanske borgeres rettigheter. OAU opptrådte i liten grad som konfliktløser, bortsett fra etter 1990 da OAU forsøkte å megle i Burundi, Liberia og Rwanda.
På toppmøtet i Abuja i Nigeria i 1991 ble Abuja-avtalen inngått i den hensikt å innføre en felles afrikansk valuta i 2023. Abuja-erklæringen tok sikte på å skape et afrikansk fellesmarked.
Rudolf Gundersen

Personlige rekorder

44,8 – 1.34,4 – 2.26,6 – 8.54,0 – 18.41,0
Pergaudemningen

Pergau-demningen er en demning med det nest kraftigste vannkraftverket i Malaysia, helt nord på Malayahalvøya ved elva Kelantan i provinsen Kelantan. Installert effekt er 600 MW fordelt på fire turbiner. Utbyggingen startet i 1994 og anlegget stod ferdig i 2003. Operatør er selskapet Telaga Nasional Berhad.
Poljany

Poljany (russ.: Поляны, svensk: Nykyrka, finsk: Uusikirkko) er et tettsted i Vyborg rajon i Leningrad oblast i Russland. Tettstedet ligger på Det karelske nes. Navnet Poljany ble tildelt i 1949.
Før 1944 var Nykyrka en finsk kommune i Viborgs län. Kommunen hadde 3&504&11110&11 110 innbyggere i 1939.
Mikael Agricola døde i Nykyrka på hjemreise fra Moskva i 1557.
Alamin Abdeletif

Oversikt

Født i Asmara (Abshawel), begynte Abdeletif å synge på seremonier og feiringer. Senere sluttet han seg til MTA (Mahber Teather Asmara) en teatergruppe. På 70-tallet ble Abdeletif tvunget til å forlate sitt hjemland og dro til Saudi-Arabia, på grunn av politisk uro i Etiopia. Han tilbragte mange år i eksil og sang tradisjonelle og originale Tigre-sanger.
Stavanger domprosti

Stavanger domprosti er et prosti i Stavanger bispedømme  i Den norske kirke. Siden prostiet er tilknyttet Stavanger domkirke, er det ledet av en domprost. Hele prostiet ligger i Stavanger kommune.  
Prostiet er inndelt i sokn.  Soknet er grunnenheten i Den norske Kirke.
Pteronymia

Utseende

Små til middelsstore, spinkle sommerfuglen med runde, glassklare vinger som er kantet med brunt. Forvingen har gjerne en brun, kommaformet flekk i midten (diskalflekk).

Levevis

Larvene lever på planter i søtvierfamilien. Som de aller fleste Danainae er disse sommerfuglene giftige, og signaliserer dette med et karakteristisk utseende.